Diari Oficial de la Generalitat Valenciana


Sumari del DOGV 1843, del 12-08-1992 (1992/825674)

RESOLUCIÓ de 6 de juliol de 1992, del Conseller d'Obres Públiques, Urbanisme i Transports, per la qual: lr. aprova definitivament la modificació puntual del Pla General Municipal d'Ordenació de Castelló de la Plana relativa a les zones dotacionals al polígon de Rafalafena; i 2n. reitera a l'Ajuntament de Castelló de la Plana la Resolució d'11 de febrer de 1992 del Conseller d'Obres Públiques, Urbanisme i Transports que instava l'Ajuntament de Castelló de la Plana perquè formulàs la revisió del Pla General Municipal d'Ordenació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1843

Data del DOGV
:   12-08-1992

Secció del DOGV
:   ALTRES DISPOSICIONS

Número del document
:   1992/825674


Data del document
:   06-07-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 6 de juliol de 1992, del Conseller d'Obres Públiques, Urbanisme i Transports, per la qual: 1r. aprova definitivament la modificació puntual del Pla General Municipal d'Ordenació de Castelló de la Plana relativa a les zones dotacionals al polígon de Rafalafena, i 2n. reitera a l'Ajuntament de Castelló de la Plana la Resolució d'11 de febrer de 1992 del Conseller d'Obres Públiques, Urbanisme i Transports que instava l'Ajuntament de Castelló de la Plana perquè formulàs la revisió del Pla General Municipal d'Ordenació.  
Vist l?expedient relatiu a la modificació puntual del Pla General Municipal d'Ordenació de Castelló de la Plana relativa a les zones dotacionals al polígon de Rafalafena i tenint en compte els següents  
Antecedents de fet   
Primer  
L'Ajuntament de Castelló de la Plana aprovà inicialment el projecte el 28 de juny de 1991 i, després d'un període d'informació pública d'un mes, en el qual va haver-hi una al·legació, el va aprovar provisionalment el 27 de setembre de 1991.  
Segon  
El projecte consta de memòria, de plànols d'informació, de plànols d'ordenació i d'un annex amb les característiques tècniques de les parcel·les. També hi ha en l?expedient un informe favorable de la Diputació Provincial de Castelló de la Plana de 22 d'octubre de 1991.  
Tercer  
La finalitat de la modificació consisteix a:  
a) Inserir en la mateixa documentació del pla general la realitat i les previsions de les zones dotacionals del polígon de Rafalafena.  
b) Modificar la qualificació de la parcel·la 11 de l?illa V, de 5.718 m2 de superfície, que passa d'un ús administratiu a un ús esportiu. '  
Les alteracions es concreten en els punts següents:  
- Reflectir en el plànol de zonificació dues dotacions que hi ha a l?illa IV: 2.925 m2 de zona esportiva i 1.700 m2 de zona comercial.  
- Reflectir en el plànol de zonificació una dotació que hi ha a l?illa VI de 720 m2, destinada a ús docent.  
- El canvi d'ús, ja esmentat, a la parcel·la 11 de l?illa V.  
Les dues primeres modificacions es justifiquen en l'adaptació del pla a la realitat existent. L'Ultima, perquè l?ús esportiu està més d'acord amb el caràcter residencial de l'àrea i perquè ja s'utilitzava la parcel·la per a aquest fi des de feia temps.  
Quart  
La Comissió Territorial d'Urbanisme de Castelló, en la sessió del 13 de maig de 1992, va acordar emetre un informe favorable sobre la modificació puntual proposada, relativa a les zones dotacionals al polígon de Rafalafena, únicament pel que fa al canvi de qualificació d'un ús administratiu a un ús esportiu a la parcel·la 11 de l?illa V, la qualificació d'una zona esportiva i d'una altra comercial a l?illa IV i la qualificació d'ús docent a l?illa VI. I va acordar no estudiar la documentació de l'annex I de la memòria, que recull les fitxes amb les característiques tècniques de les parcel·les, atés que no és un expedient sotmés a la consideració de la comissió.  
Fonaments de dret  
Primer  
La tramitació que s'ha seguit és correcta, d'acord amb l'article 40 per remissió de l'article 49.1 de la Llei del Sòl i la documentació és adequada i suficient, tenint en compte l'objecte de la modificació plantejada, d'acord amb l'article 12.3 per remissió de l'article 49.1 del mateix cos legal.  
Segon  
La modificació no comporta un increment global del volum edificable de la zona afectada, ni implica un canvi de qualificació de zones verdes, per la qual cosa no ens trobem davant els supòsits previstos en els articles 49.2 i 50 de la Llei del Sòl.  
Tercer  
L'oposició manifestada en l?expedient per la Delegació d'Hisenda, propietària de la parcel·la 11 de l?illa V, no afecta la legalitat de la modificació, ja que, com ha indicat el Tribunal Suprem, davant de la potestat de l'administració de modificar el planejament, els drets dels propietaris no són un obstacle que ho impedesca, fins i tot en els casos que aquests originaren el dret a percebre una indemnització (sentències de 12 de maig de 1987, de 4 de maig de 1990 i de 21 de setembre de 1991), i és en la fase de gestió del planejament i no en la d'ordenació, on cal tractar els problemes referents a les possibles indemnitzacions (sentència de 24 de setembre de 1991).  
Quart   
En aquest expedient de modificació puntual del pla general anomenat zones dotacionals al polígon de Rafalafena s'inclou un annex I que es diu característiques tècniques de les parcel·les en el qual es recullen diverses fitxes referides a cada una de les parcel·les i sectors en què es divideix el polígon de Rafalafena. En aquestes fitxes s'expressen diferents paràmetres d'ordenació com són la superfície de la parcel·la, les superfícies edificades (es distingeix entre edificació residencial i complementària), el nombre de plantes, les alçades, el volum, els coeficients d'edificabilitat, el nombre d'habitatges i els usos. Aquestes dades s'emplenen indicant que són determinacions del pla parcial.  
L'ordenació actualment vigent al polígon de Rafalafena és, d'acord amb el pla general, la que correspon al Pla Parcial aprovat a l?esmentat polígon. Segons consta en la documentació obtinguda per la Comissió Territorial d'Urbanisme, el pla parcial del polígon de Rafalafena va ser aprovat definitivament el 21 de juny de 1975. Posteriorment, en 1983 es va formular un pla parcial remodelat del polígon de Rafalafena que introduïa diverses modificacions respecte del pla parcial aprovat anteriorment. Aquest document no va aprovar-se definitivament. En conseqüència, cal concloure que l?ordenació actualment vigent al polígon de Rafalafena és l?establerta en el pla parcial aprovat definitivament el 1975.  
Tanmateix, a la vista del contingut de les fitxes de característiques tècniques que s'inclouen en l'annex I d'aquesta modificació, es comprova que les dades que hi figuren no coincideixen amb les del pla parcial aprovat. No obstant això, ja que l'objecte de l'expedient sotmès a la consideració d'aquesta Conselleria d'Obres Públiques, Urbanisme i Transports es refereix exclusivament a les zones dotacionals del polígon de Rafalafena no cal estudiar aquells documents que, tot i no ser objecte de la modificació, fan referència a les condicions d'edificabilitat de les parcel·les residencials emplaçades en l'esmentat polígon, i encara amb més motiu, ja que de la documentació aportada (annex I de la memòria) no es dedueix fefaentment que les dades d'aquesta reflectesquen la realitat existent.  
Cinquè  
El municipi de Castelló de la Plana té un Pla General Municipal d'Ordenació aprovat definitivament per la Resolució del Conseller d'Obres Públiques, Urbanisme i Transports, de 17 de novembre de 1984.  
Cal recordar que el Conseller d'Obres Públiques, Urbanisme i Transports, mitjançant la Resolució d'11 de febrer de 1992 instà l'Ajuntament de Castelló a fi que formulàs la revisió del seu Pla General Municipal d'Ordenació.  
No obstant això, i amb caràcter excepcional atés que la modificació plantejada respon a un interès general, l'alteració del pla general que es pretén pot considerar-se com una modificació d'aquest, encara que implique canvis aïllats en la qualificació del sòl, d'acord amb l'article 154.4 del Reglament de Planejament.  
Sisè  
La modificació, en la documentació que correspon als canvis de qualificació que es proposen, compleix les determinacions establertes en la Llei del Sòl i en els reglaments que la despleguen, però no l'annex I que conté les característiques tècniques de les parcel·les d'acord amb el que s'indica en el fonament de dret quart d'aquesta resolució.  
Setè  
El Conseller d'Obres Públiques, Urbanisme i Transports és l'autoritat competent per a resoldre l'aprovació definitiva dels plans generals i de les modificacions- de municipis que siguen capitals de província o que tinguen una població superior a 50.000 habitants, d'acord amb l'article 35.1.c de la Llei del Sòl en relació amb l'article 3.2 del Decret 137/19W, de 30 de juliol, del Consell de la Generalitat Valenciana, que aprova el Reglament dels Organs Urbanístics de la Generalitat Valenciana.  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable, resolc:  
Primer. Aprovar definitivament la modificació puntual del Pla General Municipal d'Ordenació de Castelló de la Plana relativa a les zones dotacionals al polígon de Rafalafena, únicament en allò que fa referència al canvi de qualificació d'ús administratiu a ús esportiu en la parcel·la 11 de l?illa V, qualificació d'una zona esportiva i una altra comercial a l?illa IV i qualificació d'ús docent a l?illa VI. Cal advertir expressament que llevat d'aquestes modificacions ara aprovades, les determinacions vigents al polígon de Rafalafena són les establertes en el pla parcial aprovat l'any 1975 al qual es remet el pla general de Castelló de la Plana.  
Segon. Reiterar a l'Ajuntament de Castelló de la Plana la Resolució d'11 de febrer de 1992, del Conseller d'Obres Públiques, Urbanisme i Transports, que instava l'Ajuntament de Castelló de la Plana perquè formulàs la revisió del Pla General Municipal d'Ordenació.  
Contra aquesta resolució, que no esgota la via administrativa, es pot interposar recurs de reposició davant d'aquest conseller en el termini d'un mes, comptador des de l?endemà de la publicació de la resolució i s'haurà de presentar abans del contenciós administratiu. Aquest últim recurs s'haurà d'interposar davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 6 de juliol de 1992.   
El conseller d'Obres Públiques, Urbanisme i Transports: Eugenio Burriel de Orueta.